CELEX: 32019R0248
Language: lv
Date: 2018-11-13 00:00:00
Title: Komisijas Deleģētā regula (ES) 2019/248 (2018. gada 13. novembris), ar kuru labo Regulu (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009 11. pantu (Dokuments attiecas uz EEZ.)

13.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 42/5
               
            
         KOMISIJAS DELEĢĒTĀ REGULA (ES) 2019/248
         (2018. gada 13. novembris),
         ar kuru labo Regulu (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009 11. pantu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 11. panta 8. punktu,
         tā kā:
         
                     (1)
                  
                  
                     Viegldarba transportlīdzekļu ražotājs General Motors Holding LLC ir Komisiju informējis, ka 2007. gada vidējo īpatnējo CO2 emisiju vērtība, kas attiecībā uz šo ražotāju norādīta Komisijas Regulas (ES) Nr. 63/2011 (2) IV pielikumā, nav pareiza.
                  
               
                     (2)
                  
                  
                     Ražotājs ir sniedzis detalizētus pierādījumus, kas liecina, ka vidējo īpatnējo CO2 emisiju vērtība 2007. gadā bija būtiski augstāka nekā Regulā (ES) Nr. 63/2011 norādītā. Minētās vērtības pamatā bija tādu transportlīdzekļu īpatnējās CO2 emisijas, kas kļūdainā kārtā ietvēra Adam Opel AG transportlīdzekļus, kuri tolaik bija saistīti ar General Motors. Minēto Adam Opel AG transportlīdzekļu īpatnējās CO2 emisijas deva pamatu 2007. gadā General Motors noteikt mazāku vidējo īpatnējo CO2 emisiju vērtību. Kļūda ir atklājusies pēc General Motors un Adam Opel īpašumtiesību maiņas, kas notika 2017. gada 1. augustā.
                  
               
                     (3)
                  
                  
                     Komisija uzskata, ka General Motors Holding LLC sniegtie pierādījumi pierāda, ka Regulā (ES) Nr. 63/2011 norādītās minētā ražotāja 2007. gada vidējās īpatnējās CO2 emisijas nav pareizas.
                  
               
                     (4)
                  
                  
                     Tāpēc Regula (ES) Nr. 63/2011 būtu attiecīgi jālabo,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 63/2011 IV pielikumā slejas “Vidējās emisijas (g/km)” rindā, kas attiecas uz General Motors, vērtību “159,604” aizstāj ar “283,689”.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. novembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 140, 5.6.2009., 1. lpp.
         
         
            (2)  Komisijas 2011. gada 26. janvāra Regula (ES) Nr. 63/2011, ar ko nosaka sīki izstrādātus piemērošanas noteikumus attiecībā uz atkāpi no īpatnējo CO2 emisiju mērķiem saskaņā ar Eiropas Parlamenta un Padomes Regulas (EK) Nr. 443/2009 11. pantu (OV L 23, 27.1.2011., 16. lpp.).